УсакIуэ мылIэжыныпсэ
Бахъсэн щIыналъэм и тхыдэ-лъахэхутэ музейм щекIуэкIащ адыгэ литературэм и лъабжьэр зыгъэтIылъахэм ящыщ, усакIуэ цIэрыIуэ ПащIэ Бэчмырзэ къызэралъхурэ илъэси 165-рэ зэрырикъум теухуа зэхыхьэхэр.
ЗэIущIэм хыхьэу къызэIуахащ «Уахътыншэ полк» гъэлъэгъуэныгъэр. Абы утыку къыщрахьащ ПащIэ Бэчмырзэ и портретыр, илъэс зэмылIэужьыгъуэхэм траха сурэтхэр, абы зэхилъхьа адыгэ алыфбейр, къыщIэна хьэпшыпхэмрэ тхылъхэмрэ.
Зэхыхьэм хэтащ КъБР-м и Лъэпкъ музейм и къудамэу ПащIэ Бэчмыр- зэ и цIэр зезыхьэ унэ-музейм и унафэщI ПащIэ Ленэ, КъБР-м щэнхабзэмкIэ щIыхь зиIэ и лэжьакIуэ Щомахуэ Хьэсэнбий, районым и творчес-кэ гупхэр, егъэджэныгъэ IуэхущIапIэхэм я еджакIуэхэр.
Къуажэхэм къикIа гупхэр зэпеуащ адыгэ узэщIакIуэм и гъащIэмрэ гуащIэмрэ, и усэхэм ятеухуауэ ябгъэдэлъ щIэныгъэмкIэ. Зэхьэзэхуэм кърикIуахэр зэхалъхьэжа нэужь, наIуэ къэхъуащ Къулъкъужын Ипщэм и еджакIуэхэр пашэ зэрыхъуар. ЕтIуанэ увыпIэр лъагъэсащ Бахъсэнёнкэм и гупым. Ещанэ хъуащ Куба къуажэм къикIахэр.
БжьыхьэлI Розэ
